《友贤堂》
宋代·蔡洸

筑堂傍西庑，非悦轮奂美。
公余竟何之，行行辄至止。
纷纭屏玩竟，周遭罗经史。
晤对今伟人，尚论古君子。
择善固毋倦，胜良自自喜。
卫公骨虽朽，妙语犹在耳。

作者简介：蔡洸 宋，仙游人，蔡伸子，字子平，以荫补将仕郎，历知镇江府。会西溪卒移屯建康，舳卢相衔，时久旱，郡民筑陂储水灌溉，漕司檄郡决之，父老泣诉，洸曰：吾不忍获罪百姓也，却之。已而大雨，漕运通，岁亦大熟，后迁户部尚书，未几奉词归，囊无馀资。